માનસી ‘મિડ-ડે’ને કહે છે, ‘રાષ્ટ્રપતિ અને રાજ્યપાલ દ્વારા મારું સન્માન થવાથી મને ઘણું પ્રાઉડ ફીલ થઈ રહ્યું છે. હું થર્ડ યરમાં હતી ત્યારે મેં ર્ફોથ યરનું કૉન્વોકેશન અટેન્ડ કર્યું હતું અને ત્યારે જ મેં નક્કી કર્યું હતું કે મારે પણ કંઈક કરી દેખાડવું છે, મને પણ આ સન્માન જોઈએ છે. મેડલ કે સર્ટિફિકેટ નહીં પણ આ સન્માન મને જોઈતું હતું. એટલે મેં ચોથા વર્ષમાં ઘણી મહેનત કરી અને હું આખી ડૉ. DY પાટીલ વિદ્યાપીઠમાં પહેલી આવી. હું આનું શ્રેય મારી મમ્મી સ્મિતાને આપું છું. તે મારા માટે એક પ્રેરણામૂર્તિ છે. હું બધાને એમ પણ કહેવા માગું છું કે તમે ગુજરાતી કે અંગ્રેજી કોઈ પણ ભાષામાં ભણ્યા હો એ મહત્વનું નથી, પણ તમારા લક્ષ્યને પામવા માટે કેટલી મહેનત કરો છો એ વધારે મહત્વનું છે.’